stanford-oval/wikipedia huggingface dataset:
ג'יי גאריק
כוחות ויכולות

כפלאש, ג'יי גאריק מסוגל לרוץ במהירות-על, ובעל רפלקסים מהירים ביותר. ההילה שלו מונעת מחיכוך האוויר להשפיע על גופו ועל בגדיו בשעה שהוא זז. שלא כמו בארי, ג'יי הוא על-אנושי, ואמנם יש לו חיבור לכוח המהירות, אין הוא מהיר כמו הפלאשים הבאים אחריו. יש באפשרותו "לגנוב" מהירות ממאיצים אחרים. כשכוח המהירות נספג לתוך גופו של בארט אלן בעקבות המשבר האינסופי, המהירות הגבוהה ביותר של ג'יי הייתה מהירות הקול. לאחר מותו של בארט וחזרתו של בארי, כוח המהירות חזר לתפקד כרגיל, ומהירותו של גאריק מתקרבת כעת למהירות האור ומאפשרת לו להגיע למהירותו של הנבל זום. אולם, משום שגופו נעשה חלש עם הזמן בהשפעות הגיל, הוא אינו יכול לאמץ את גופו כבעבר: שימוש לא נכון במהירויות העל שלו יכול להביא לסיבוכים בלתי הפיכים, כמו דום לב.
בחוברות Earth 2, גאריק קיבל את כוחותיו כברכה מהאל האולימפי מרקוריוס, והוא יכול לשנות את בגדיו באורח קסם לחליפתו של הפלאש  כל אימת שירצה.
הערות שוליים

↑  The Flash Vol.2 #208, May 2004
↑  Infinite Crisis #4, March 2006
↑  All-Star Comics #3, December 1940
↑  Zero Hour: Crisis in Time #2, September 1994
↑  Justice Society of America Vol.3 #49, May 2011
↑  Outsiders #36, July 2006
בני עקיבא העולמית

| --- | --- |
 ארגון גג:  בני עקיבא
 מספר  חניכים (על פי התנועה):  כ-20,000
 מזכיר כללי:  צחי מגנאג'י
 מנהל כללי:  צחי מגנאג'י
 
  אתר האינטרנט הרשמי של תנועת בני עקיבא העולמית
 
בית מאיר ברחוב המלך ג'ורג', שם שוכנים משרדי התנועה, לצידם של משרדי המזרחי העולמי ותורה מציון
בני עקיבא העולמית היא תנועה אחות של תנועת הנוער בני עקיבא בישראל אשר פועלת בתפוצות.
מטרות ופעילות

מטרות בני עקיבא העולמי וצורת הפעילות בסניפים שונות ממטרות בני עקיבא. הפעילות מתבצעת תוך מתן דגש על הזהות היהודית של החניכים, כדי למנוע את התבוללותם. עוד פועלת בני עקיבא כדי לקדם את העלייה לארץ ישראל ממניעים ציוניים. שינוי נוסף הוא שבעוד ובארץ ישראל רוב החניכים הם יהודים דתיים אורתודוקסים בחו"ל ישנם חניכים חילוניים רבים.
לתנועה כ-150 סניפים הפזורים בקהילות יהודיות ביותר מ-30 מדינות. את הסניפים מפעילים בעיקר שליחים מהארץ: בוגרי צבא (בדרך כלל בוגרי ישיבות הסדר) אשר יוצאים לשנת שליחות או בנות בוגרות שירות לאומי, לימודים או צבא. חלק מהשליחות עושות זאת במסגרת שנת שירות של השירות הלאומי בשיתוף עם ארגון בת עמי. ישנן גם משפחות היוצאות לשליחות של שנה עד ארבע שנים.
השאיפה בתנועה העולמית שאת הפעילות יובילו בני הנוער או הסטודנטים בוגרי התנועה העולמית, כדי ליצור מנהיגות יהודית צעירה בתפוצות, וכדי להעצים את הנוער. השליח, אשר נשלח מישראל משמש כמנחה ומלווה הפעילות, וכמובן הגורם החשוב ביותר בכל הקשור לחינוך לישראל וליהדות. בחלק מן הסניפים, ובמיוחד בסניפים החדשים, השליחים אף מארגנים את כל הפעילויות.
מחנות

לכל מדינה מחנה בני עקיבא משלה. לרוב ישנם שני מחנות במהלך השנה: מחנה חורף (לרוב סקי) ומחנה קיץ (מחנאות וכדומה). ברוב המחנות הלינה היא בבקתות, או באכסניות הנשכרות במיוחד לשם המחנה, ובמקומות מסוימים (כדוגמת דרום אפריקה) החניכים ישנים באוהלים. רוב המחנות בצפון אמריקה נקראים "מחנה מושבה", וישנם סוגים שונים של מחנות. קיים מחנה קיץ של בני עקיבא העולמית גם בישראל, שנקרא "מחנה עמיחי".
היסטוריה

ארגון הנוער בני עקיבא הוא אחת מתנועות הנוער הדתיות ציוניות הגדולות של תורה ועבודה. התנועה היא תנועה מעורבת לבנים ובנות. בני עקיבא העולמית היא המשך של 2 תנועות שהתאחדו: בני עקיבא והשומר הדתי. לכן ההיסטוריה של שתיהן היא ההיסטוריה של בני עקיבא.
הסמל שלה הוא 2 לוחות הברית עליהם האותיות ת' ע' שהם ראשי התיבות של תורה ועבודה.
הסניף הראשון של בני עקיבא הוקם בארץ ישראל  על ידי יחיאל אליאש  בארץ ישראל ב-1928 (חורף תרפ"ח). הנקרא על שם התנא רבי עקיבא ומבטאת את השאיפה שהנוער יתחנך לאורו.
אחרי שנה קבוצות נוער של בני עקיבא התארגנו בפולין (כחלק מתורה ועבודה) בגליציה המזרחית (בחסות המזרחי). התנועה התפשטה לאירופה כולההוקמו סניפים למשל באנגליה, אפשר לראות זאת בתמונות רבות משנות השלושים ואלך בקישור ,גם במקומות נוספים בעולם הוקמו סניפים באמריקה, אפשר לקרוא על ההיסטוריה של בני עקיבא בעבודה בקישור ועל ההיסטוריה של בני עקיבא בדרום אפריקה אפשר לקרוא בקישור  ולצפון אפריקה (שנות הארבעים). המצב הבין לאומי של התנועה מפורט בעברית בעיתון משנת 1939 חלק מהקבוצות ראו את עצמם בהתחלה כתנועת נוער צופית דתית בהמשך התנועה הפכה לתנועה חלוצית המחנכת להגשמה עצמית ועלייה לארץ. הסניפים בחוץ לארץ הם סניפים זמניים בגולה שמטרתם להצטרף ולהמשיך בהגשמה בבני עקיבא בארץ ואין להם יעד להיות תנועה שממשיכה בגולה.
היסטוריה > המטרות

המטרות מופיעות גם ב-13 העיקרים של התנועה. חלקם מופיעות גם בתנועת לא דתיות, אך בתנועה הן נתפסו כמצוות.
שמירת התרבות היהודית - הצלה מהתבוללות, קירבה לתורה, לעם ישראל, לארץ ישראל ולשפה העברית
רעיונות ציוניים וסוציאליסטיים
חיבה לטבע
חיי עבודה - אנשים שחיים מפרי עמלם ללא ניצול האחר
מוסר - אהבת האדם, עזרה הדדית
חיי הגשמה - הגשמה דתית בארץ ישראל . מ-1934 הרעיון הקיבוצי, לעלות כקבוצה ולא כיחידים, לחיות חיי קולקטיב שיתופיים.
היסטוריה > פעילות

הפעילות הייתה לפי קבוצות גיל. היה פנקס חברות ותלבושת אחידה ועיתונים וחוברות הדרכה.
עסקו בפעילות ציונית של איסוף תרומות לקרן הקיימת לישראל ועזרה בבחירות לקונגרסים הציוניים.
ארגנו מחנות קיץ וחורף בהם התנסו החברים בפעילות במתכונת קבוצתית וסמינריונים למדריכים ( ב-1934, ב-1936, ב-1938)  והקמת קבוצות להכשרה לעלייה לארץ ישראל (שח"ל, תל חי, על זאת)
כמו כן הוציאו עיתון אמונתנו שיצא בשנים 1934-1939 נכתב ברובו בפולנית וחלקו ביידיש ועברית.
בערבי שבתות היה "עונג שבת" בקן, שקושט לכבוד שבת, ישבו הצעירים במעגל בבגדי שבת ושרו שירי שבת ושירי ארץ ישראל.
כל אלו יצרו תחושה חברית אינטנסיבית.
היסטוריה > נושאי הפעולות בקבוצות ובסמנריונים

תולדות עם ישראל והציונות, הכרת ארץ ישראל, הציונות הדתית, הגות ביהדות, תורת הרב קוק, 8 פרקים לרמב"ם, רעיונות חברתיים אצל נביאי ישראל, ספרות עברית וצופיות.
היסטוריה > בני עקיבא והשומר הדתי

א. פיצול  ושיתוף פעולה בראשית הדרך
הכפילות הזו הייתה נראית מיותרת לעיתים לאנשי תורה ועבודה ואנשי השומר הדתי, כך שבני עקיבא הייתה צריכה להיאבק על קיומה ותקציביה ולהיות בתחרות עם התנועה השנייה.  למרות זאת באופן כללי היו הבדלים בין התנועות:
לעומת השומר הדתי שקלט צעירים ממשפחות דתיות בני עקיבא קלט נוער יהודי מגוון  כולל ממשפחות מסורתיות ,חילוניות ומתבוללות.
חלק גדול מהנוער בשומר הדתי היה נוער עובד לעומת בני עקיבא בו היו הרבה צעירים מהנוער הלומד.
המדריכים בשומר הדתי היו מבוגרים מצעירי המזרחי או החלוץ המזרחי לעומת בני עקיבא בו המדריכים היו חברים מתוך הקנים (הסניפים) שהשתלמו.
שיתוף התבטא למשל בסמינריון משותף למדריכים ב-1934 ברמברטוב
ב. התאחדות לתנועה אחת - התנועות התאחדו בהכשרות לעלייה לארץ, עלייה לארץ והקמת קיבוצים (קיבוץ טירת צבי וקיבוץ כפר עציון), יישובים ותרומה למדינת ישראל
ב-1938 הוקמה מזכירות עולמית של תנועות הנוער הדתי, שייצגה את בני עקיבא והשומר הדתי.
חלק מחברי התנועה עלו לארץ בדרכים שונות כמו סטודנטים, חלוצים, בעלי הון, חלקם שרדו את השואה וחלקם לא. (יש על כך תמונות ביד ושם כמו תמונות  של ילדים ברכבת קסטנר, שציירו את סמל בני עקיבא ברכבת, תמונת רוקדות בבני עקיבא אחרי מלחמת העולם השנייה)
בני עקיבא העולמית הוקמה ב-1954.
ב-2011 נקלעה התנועה לקשיים כלכליים. מאז התנועה התאוששה והיא ממשיכה לפעול.
מזכ"לי התנועה

יוסקה שפירא, 1955-1977
אברהם דובדבני (דובדב), 1977-1991
יצחק שטיגליץ, 1991-1998
גאל גרינוולד, 1998-2006
זאב שוורץ, 2006-2011
הרב נעם פרל, 2011-2015
רועי אביקסיס, 2015-2021
אוהד טל, 2021-2022
הרב צבי אלון, 2023-2024
צחי מגנאג'י, החל מ-2025. משמש כמנכ"ל וכמזכ"ל בו-זמנית.
הערות שוליים

↑   אתר האינטרנט הרשמי של מחנה עמיחי
1 2  אלחי יוסף, המזרחי ותנועת תורה ועבודה בפולין 1928-1939, ירושלים: הוצאת הספריה הציונית, תשס"א, עמ' ארגוני הנוער של תנועת תורה ועבודה עמודים 171-182
1 2  בטי רויטמן (ערכה וכנסה), תרגום: יונתן סטבסקי (מצרפתית), ראשיתה של תנועת בני עקיבא באירופה, הסיפריה הציונית, ההסתדרות הציונית , מוסד ביאליק, 2009, עמ' 1-172. (בעברית)
↑  בני עקיבא באנגליה משנות השלושים ועד ימינו כולל תמונות רבות
↑  Jerome Fuchs, A Sociological analysis of a zionist youth movement: BNEI AKIVA OF NORTH AMERICA עבודת מאסטר, אמריקה: political and social of the new school for social research, 1960, עמ' 1-194. (באנגלית)
↑  קלי מודלין, ההיסטוריה של בני עקיבא בדרום אפריקה, באתר גנאולוגיה יהודית של דרום אפריקה
↑  בני עקיבא והשומר הדתי בעולם בשנת 1939, באתר עיתונות יהודית , קולנו, ‏1.9.1939
↑  עולמית לתנועת הנוער הדתית מזכירות, הצופה, 3 בנובמבר 1938
↑  התנועה העולמית של בני עקיבא, הצופה, 6 בנובמבר 1955
↑  אורי פולק, תנועת "בני עקיבא" העולמית נמצאת בקריסה כלכלית, 3 באוגוסט 2011, אתר כיפה
↑  עדו בן פורת, הרב צבי אלון נבחר למזכ"ל בני עקיבא העולמית, צחי מגנאג'י יהיה מנכ"ל התנועה, באתר ערוץ 7, 5 בינואר 2023
↑  אריה יואלי, ‏אחרי שנה: חילופים בהנהלת בני עקיבא העולמית, באתר "סרוגים", 1 בינואר 2025
| בני עקיבא |
| --- | --- | --- |
| מזכ"לי תנועת בני עקיבא בישראל | מתתיהו רוטנברג • יעקב דרורי • אברהם שטרן • ליפא אהרוני • ידידיה כהן • שלמה סמסון • אמנון שפירא • יוחנן בן-יעקב • יהושע (שייע) אלטמן • אברהם ליפשיץ • אלחנן גלט • יונה גודמן • מרדכי (מוטי) יוגב • איתן מור-יוסף • הרב בני נכטיילר • דני הירשברג • יאיר שחל • יגאל קליין |  |
| מזכ"לי תנועת בני עקיבא העולמית | יוסקה שפירא • אברהם דובדבני • יצחק שטיגליץ • גאל גרינוולד  • זאב שוורץ  • הרב נעם פרל • רועי אביקסיס • אוהד טל  • צבי אלון • צחי מגנאג'י |  |
| מושגים | תורה ועבודה • שבט יובל • של"פ • צוותי נחשון • גרעין נח"ל • פרויקט השחר • שבט איתנים |  |
| אישים מרכזיים | יחיאל אליאש • הרב משה צבי נריה • הרב חיים דרוקמן |  |
| --- | --- |
בקרת זהויות :  NLI: 987007529167005171 
כפר עציון הוקם על ידי חברי בני עקיבא והשומר הדתי
חיל הפקחים הכחולים

| --- | --- |

חיל הפקחים הכחולים, כפי שהופיע בחוברת Blackest Night #0 מיולי 2009, אמנות מאת אית'ן ואן סקייבר.
 סוג:  קבוצת גיבורי-על
 הוצאה לאור:  DC קומיקס
 הופעה ראשונה:  Green Lantern Vol.4 #25 (דצמבר 2007)
 יוצרים:  ג'ף ג'ונס אית'ן ואן סקייבר
 מידע
 סטטוס:  פעיל
 בסיס:  כוכב הלכת אודים
 חברוּת בקבוצה:  סיינט ווקר האח וורת' האח הין האחות סרסי
 חברוּּת לשעבר בקבוצה:  האל ג'ורדן קייל ריינר בארי אלן גאנטת סאיד
חיל הפקחים הכחולים (באנגלית: Blue Lantern Corps) הוא ארגון בדיוני המופיע בחוברות הקומיקס גרין לנטרן ביקום DC קומיקס. הארגון הופיע לראשונה בחוברת Green Lantern Vol.4 #25 מדצמבר 2007 ונוצר על ידי הכותב ג'ף ג'ונס והמאייר אית'ן ואן סקייבר.
חיל הפקחים הכחולים הוא אחד מתוך שבעה חילות פקחים השואבים את כוחם מאור ספציפי מתוך הספקטרום הרגשי. החיל שיחק תפקיד מפתח בחוברות Green Lantern ו-Green Lantern Corps כמשתתף קבוע באירועי "הלילה האפל ביותר". החיל הוקם בידי שומרי היקום לשעבר גאנטת וסאיד. הם מתיישבים בכוכב הלכת אודים, וכוחם מונע בידי רגש התקווה.
היסטוריה בדיונית של החיל

שורשי הקמתו של החיל נעוצים באירועים שהתרחשו במהלך "מלחמת חיל סינסטרו" של שנת 2007. בחלקו הראשון של הסיפור, גאנטת וסאיד משמשים כקול מתנגד לשומרי היקום, כאשר הם מאשרים את בואו של "הלילה האפל ביותר", לפי הנבואה בספר של אואה. רצונם העז לאמץ רגשות אנושיים והאהבה אותה הם רוחשים אחד לשני גורם לגירושם מכוכב הלכת אואה. שני גיליונות לאחר מכן, גאנטת מגלה לפקחים הירוקים של סקטור הארץ (האל ג'ורדן, גאי גרדנר, ג'ון סטוארט וקייל ריינר) אודות הנבואה, באומרו כי "במקום אחר, ניצוץ של תקווה יזרח ממעמקי החלל, כמו מגדלור המזהיר ספינות הרחק מהסלעים. האור הכחול יחזיק את החזית ברוחו אם לא בחוזקו". בהמשך מתגלה כי גאנטת וסאיד מתיישבים בכוכב לכת (שנקרא בהמשך אודים), יוצרים טבעת כוח כחולה, ומתכוונים ליצור חיל משלהם.
היסטוריה בדיונית של החיל > זעם הפקחים האדומים

בעלילתו של הסיפור "זעם הפקחים האדומים" מוצג לראשונה חיל הפקחים הכחולים של גאנטת וסאיד. חיל הפקחים הירוקים נקלע למארב של חיל הפקחים האדומים, אשר חוטף את סינסטרו מחזקתם. ג'ורדן, שהותקף קודם לכן בידי הפקחית האדומה ליירה, מחלים בעזרת כוחותיו המרפאים של הפקח הכחול סיינט ווקר. סיינט ווקר מציג את עצמו לפקחים הירוקים כפקח הכחול של סקטור 1. ג'ורדן מוצא שרמות הכוח שלו גם מתעצמים כל עוד הוא נמצא בטווח הרגשי של הפקח הכחול וכן כל עוד סיינט ווקר מקווה לשלומו. סטוארט חושד בתחילה בכוונותיו של ווקר, אך זה האחרון יוצר אשליה בדמות הפסיכה של סטוארט ומשחרר אותו מהשפעות התקפתו של הפקח האדום אשר גרם לכך. סיינט ווקר לוקח את ג'ורדן לאודים, שם מוצג הפקח הכחול וורת' כאשר ניתנת לו טבעת הכוח הכחולה בידי גאנטת וסאיד. שני שומרי היקום לשעבר מבקשים מג'ורדן לעזור לחיל הפקחים הכחולים ולהציל את סינסטרו מידיו של אטרוסיטוס, מנהיג חיל הפקחים האדומים, היות שהישרדותו חיונית למלחמת האור הממשמשת וקרבה.
ג'ורדן מסכים בלית ברירה לבקשתו של גאנטת ועושה את דרכו יחד עם הפקחים הכחולים לעולם ביתם של הפקחים האדומים, כוכב הלכת איסמאולט. בדרך, ווקר אומר לג'ורדן שחיל הפקחים הירוקים הוא לא יותר מאשר כוח משטרתי, וכי ג'ורדן ינהיג את חיל הפקחים הכחולים כמו שאף אחד אחר לא הנהיג. אף על פי שג'ורדן אומר שאין לו כל כוונה לעזוב את החיל, ווקר אומר לוורת' כי חיוני שג'ורדן יהיה פקח כחול. באיסמאולט, ג'ורדן מוצא את סינסטרו, אך נקלע למארב של הפקחים האדומים. הוא נלכד בידי כוחותיו של אטרוסיטוס, ועל אף שאטרוסיטוס אומר לליירה שבשרו ודמו של ג'ורדן שייכים לה, התקפתה מופסקת כאשר מופיע חיל סינסטרו. מיד עם הגיעם פורץ תוהו ובוהו, ושני הפקחים הכחולים נחלצים לעזרתו של ג'ורדן. הם מעצימים את כוחותיו וכן מסוגלים לנהל קרב נגד שני חילות הפקחים העוינים. וורת' מצליח למנוע משני החילות להילחם אחד בשני, בעוד ווקר חוסם את התקדמותו של אטרוסיטוס. במהלך העימות, ג'ורדן מצליח לפנות אל אישיותה האמיתית של ליירה למרות השפעתה של טבעת הכוח האדומה עליה, אולם סינסטרו הורג אותה. ג'ורדן מתקיף את סינסטרו בזעם, עד אשר טבעת הכוח האדומה של ליירה עוברת אליו. אטרוסיטוס מקבל אותו בברכה לחיל הפקחים האדומים.
למרות טענתו של ווקר כי האור הכחול הוא העוצמתי ביותר בכל הספקטרום הרגשי, אטרוסיטוס חושף את החולשה מאחורי חיל הפקחים הכחולים: תקווה היא כלום ללא כוח רצון שיניע אותה. ווקר מסיק מכך שעם ביטולה של טבעת הכוח הירוקה וללא הילה ירוקה שתשפיע עליהם, יכולותיהם של ווקר ווורת' חוזרות לצורתן הבסיסית של תעופה והקרנת שדה כח. למרות מגרעה זו, ווקר מחזיק בדיעה שג'ורדן צריך להיות חבר בחיל הפקחים הכחולים, והוא מניח את טבעת הכוח שלו על אצבעו של ג'ורדן. טבעת הכוח האדומה מושמדת כתוצאה מכך, וג'ורדן משתחרר מהשפעתה. חיל סינסטרו מרגיש שכוחותיו מתרוקנים לנוכח כוחם הקולקטיבי של הפקחים הכחולים, והם נסוגים. עם שתי טבעות הכוח הירוקה והכחולה, כוחו של ג'ורדן מתעצם, והוא מביס את חיל הפקחים האדומים. בסיום הסכסוך, שומרת היקום סקאר מעירה בנוגע לכוחות המתאספים לקראת המלחמה הקרבה, ואטרוסיטוס מבצע ריטואל דמים שמאפשר לו לגלות את מיקום עולם ביתם של הפקחים הכחולים.
היסטוריה בדיונית של החיל > הסוכן הכתום

עם סיום "זעם הפקחים האדומים", הפקחים הכחולים וג'ורדן חוזרים לכוכב הלכת אודים. ג'ורדן אינו מצליח להסיר את טבעת הכוח הכחולה והוא מוצא שהיא מפריעה לו בשימוש בטבעת הכוח הירוקה שלו. גאנטת אומר לווקר שהם אכן אמרו שג'ורדן יוביל את הפקחים הכחולים, אולם הוא לא בהכרח חייב להיות פקח כחול. כפקח ירוק, כוח רצונו של ג'ורדן יכול להטעין את חיל הפקחים הכחולים כולו. סאיד אומרת שיש לחשל טבעת כוח כחולה חדשה לווקר, משום שהם אינם יכולים להסיר את המקורית שלו מג'ורדן. גאנטת אומר לג'ורדן שכדי להסיר את הטבעת מאצבעו עליו להשתמש בה ולמצוא משהו ששווה לקוות לו. ג'ורדן עוזב לאואה, וגאנטת אומר לווקר ווורת' שעליהם להמשיך ולגייס חברים חדשים לחיל. לפקחים הכחולים יש משימה חדשה: לאתר את אלה הנושאים את אור האינדיגו, משום שעל חמלה ותקווה לעבוד ביחד. באואה, שומרי היקום מגלים שגם הם אינם מסוגלים להסיר את טבעת הכוח הכחולה מג'ורדן. דעתם מוסחת כאשר הסוכן הכתום לארפליז מציג בפניהם את דרישותיו, והם מובילים מתקפה על מקום מושבו - כוכב הלכת אוקארה במערכת הכוכבים וגה. טבעת הכוח הכחולה שעל אצבעו של ג'ורדן ממשיכה ליצור בעיות עבורו גם כאשר הפקחים הירוקים מתעמתים מול מבני האנרגיה הכתומים של לארפליז. הוא מופרד מהיתר, והטבעת מושכת את תשומת לבו של לארפליז. לארפליז חושק בטבעת הכחולה, אך מוצא שמבני האנרגיה הכתומים אינם חסינים אליה כמו לטבעת הירוקה. הטבעת הכחולה מסרבת להיגנב על ידו, וטוענת כי התקווה היא חסרת אנוכיות. לארפליז מנסה לגנוב אותה בכוח על ידי קטיעת ידו של ג'ורדן בעזרת האור הכתום. הוא מוצא תקווה רגעית בתוך הרעב התמידי שלו לאור הכתום, אך מתברר כי זו תחבולה של טבעת הכוח הכחולה, שיצרה אשליה מבעוד מועד, והיא עדיין על אצבעו של ג'ורדן. ג'ורדן חוזר לקרב עם הפקחים הירוקים ולארפליז, ובמהלכו טבעת הכוח הכחולה ממשיכה לשאול אותו אם יש לו משהו לקוות לו. מתוסכל מכך, ג'ורדן אומר שברגע שהקרב יסתיים, הוא מקווה שהטבעת תפסיק לשאול אותו זאת. הטבעת רואה בכך סימן לתקווה כנה, טוענת את טבעות הכוח של הפקחים הירוקים, ומאפשרת לג'ורדן להכניע את לארפליז. לאחר שג'ורדן משיג שליטה בטבעת, היא עוזבת את אצבעו ויוצאת לחפש אחר משתמש חדש בסקטור 2828.
שומרי היקום מבינים שאם הם ייקחו את סוללת הכוח הכתומה מלארפליז, מישהו אחר ימצא אותה ויהפוך לסוכן הכתום החדש. הם מחליטים לשאת עמו בדברים בשנית. פרטי העסקה אינם ידועים, פרט לכך שלארפליז שואל אותם היכן ניתן למצוא טבעת כוח כחולה. באודים, גאנטת, סאיד והפקחים הכחולים מהלכים על החוף ומשוחחים עם החברה החדשה בחיל: האחות סרסי. החוברת מסתיימת בהתקפתו של לארפליז על חיל הפקחים הכחולים.
היסטוריה בדיונית של החיל > הלילה האפל ביותר

במהלך מאבקם של הפקחים הכחולים בלארפליז, טבעות כוח שחורות מגיעות לכוכב הלכת אודים. הטבעות אינן מזהות גופות מתות בנמצא כדי שיוכלו להיצמד אליהן, ולכן הן מרחפות וממתינות למוות שיתרחש. ג'ורדן, סינסטרו, קרול פריס ואינדיגו-1 מגיעים לאודים במהלך הקונפליקט בין הפקחים הכחולים לכתומים כדי לגייס את סיינט ווקר למלחמה בפקחים השחורים וליצור את האור הלבן אשר יביס אותם. תחת השפעתה של טבעת הכוח הירוקה של ג'ורדן, טבעות הכוח הכחולות נטענות למלוא כוחן בעזרת כוח רצונו של ג'ורדן והן מסוגלות להילחם במבני האנרגיה הכתומים של לארפליז. עד מהרה, מבני האנרגיה נעלמים ולארפליז מוצא את עצמו נלחם בפקחים כתומים מתים שהוחיו מחדש והפכו לפקחים שחורים. סיינט ווקר, גאנטת וסאיד מצטרפים לקבוצה אותה אספו ג'ורדן ואינדיגו-1, וביחד הם עושים את דרכם כדי לגייס גם את לארפליז ואת אטרוסיטוס. למרות שהצילו אותו מידי הפקחים השחורים, לארפליז אינו מסכים להצטרף אלא אם יצוותו אליו שומר יקום אישי. כדי להבטיח את השתתפותו, סאיד מסכימה לשרתו כשומרת אישית. אטרוסיטוס גם הוא מתנגד, והוא מתקיף את ג'ורדן ואת סינסטרו בזעם. כדי להרגיע אותו, סיינט ווקר מראה לו חיזיון שלו ושל נקבה מהגזע שלו שהם מוזמנים בברכה לחיל הפקחים הכחולים. כשאטרוסיטוס אינו משתכנע, סיינט ווקר מספר לו כיצד משפחתו מתה כדי להציל את עולמו.
בשעה שהקבוצה הייתה בכדור הארץ ונלחמה בחיל הפקחים השחורים, טבעת הכוח הכחולה של סיינט ווקר הופעלה בידי גאנטת כדי למנות את הפלאש בארי אלן לפקח כחול. אלן, תחת הדרכתו של סיינט ווקר, הציל את בארט אלן ומנע ממנו להפוך לפקח שחור. יתר הפקחים הכחולים עבדו יחד עם חיל הפקחים הירוקים כדי להשמיד את מיליון הפקחים השחורים אשר הגיעו מכוכב זנשי, שהוקם מחדש לתחיה בידיהם.
היסטוריה בדיונית של החיל > מלחמת הפקחים הירוקים

כאשר סיינט ווקר נלכד בספר השחור יחד עם מנהיגי החילות האחרים פרט לג'ורדן, שהצליח להימלט עם טבעות הכוח שלהם, טבעת הכוח עוברת לקייל ריינר ועוזרת לו להדוף פקחים ירוקים שנתונים להשפעתם של קרונה וישות הפחד פאראלקס. למרות שריינר למד לשלוט בכוחה של הטבעת הכחולה כדי לחלץ באופן זמני חלק מהפקחים הירוקים מהשפעתו של קרונה, הוא לא יכול היה להציל את כוכב הלכת מוגו וג'ון סטוארט אולץ להשמיד אותו. מאוחר יותר, ריינר יכול היה לטהר את גאי גרדנר מהשפעתה של טבעת הכוח האדומה. עם ריפויו של גרדנר, ריינר חזר לטבעת הכוח הירוקה שלו וסיינט ווקר השיב לידיו את הטבעת הכחולה עם הבסתו של קרונה.
היסטוריה בדיונית של החיל > השומרים החדשים

בזמן שריינר הפך ל"מגנט טבעות", סיינט ווקר הוא היחיד מחמשת החילות שהופיע כדי לעזור לו מאשר לתבוע חזרה את הטבעת שלו. בעזרתו, ריינר מצליח להדוף את תוקפיו ולהגיע לאואה כדי לחפש את עזרת שומרי היקום. אולם, תוכניתו אינה יוצאת לפועל משום ששומרי היקום מפשיטים את גאנטת מרגשות. גאנטת מתקיף את סיינט ווקר ואומר כי הקמתו של חיל הפקחים הכחולים הייתה טעות שאותה הוא מתכוון לתקן. מאז תקרית זו, סיינט ווקר מצטרף לשאר השומרים החדשים כדי לחקור את התופעה ממערכת הכוכבים וגה שגרמה לריינר להפוך ל"מגנט טבעות". הוא אף מתיידד עם ארקילו, חבר חיל סינסטרו, לאחר שריפא אותו.
חברי החיל

סיינט ווקר (מסקטור 1) - ברו'די ווקר הוא קדוש בעולם ביתו, והוא הופך לפקח הכחול הראשון לאחר שעזר לבני עמו למצוא תקווה למרות שהשמש המתקרבת לעולמם משמעה מוות בטוח. הוא עוזר להאל ג'ורדן ולשאר הפקחים הירוקים לאחר שנקלעו למארב של אטרוסיטוס וחיל הפקחים האדומים. ווקר מעניק את טבעת הכוח המקורית שלו לג'ורדן כדי לרפא אותו מהשפעותיה של טבעת הכוח האדומה.
האח וורת' (מסקטור 2) - חייזר דמוי פיל שנושא דמיון רב לאל ההינדי גנש ואשר מגויס בידי סיינט ווקר.
האח הין (מסקטור 3) - נצפה במהלך תהליך הבחירה עם גאנטת וסאיד בסוף "זעם הפקחים האדומים".
האחות סרסי (מסקטור 4) - הצטרפה רשמית לפקחים הכחולים לפני הגעתו של לארפליז לאודים. מגיעה מעולם שסבל מעריצותו של "הכוכב המרושע", אויב של הפקחים הירוקים.
חברי החיל > חברים לשעבר

האל ג'ורדן (מסקטור 2814) - פקח ירוק שניתנה לו טבעת הכוח הכחולה בידי סיינט ווקר כדי לטהר אותו מהשפעות טבעת הכוח האדומה. מאוחר יותר נודע כי גאנטת וסאיד התכוונו לתת לג'ורדן להנהיג את הפקחים הכחולים. טבעת הכוח הכחולה עזבה את ג'ורדן וחיפשה אחר משתמש אחר בעקבות הקרב של הפקחים הירוקים עם לארפליז.
בארי אלן (מסקטור 2814) - אחד ממאיצי הארגמן הידועים בשם "פלאש". המדען בארי אלן נבחר לשמש כפקח כחול במהלך הקרב עם הפקחים השחורים, וזאת כאשר גאנטת וסאיד בחרו בסגנים למנהיגי החילות כדי להעצים את כוחם הקולקטיבי. שוחרר מהחיל עם סיום הקרב.
גאנטת וסאיד - בשעה ששני שומרי היקום הקימו את חיל הפקחים הכחולים, הם לא משמשים יותר כשומרי האור הכחול של התקווה לאחר אירועי "הלילה האפל ביותר". גאנטת הופך לפקח ירוק וסאיד הופכת לשומרת של אור תאוות הבצע הכתום.
ניקול מוריסון (מסקטור 2814) - מארחתה של אדארה, ישות הרגש של התקווה הכחולה. יש ברשותה את כל יכולות הפקחים הכחולים, אם כי ללא עזרתם של הפקחים הירוקים כדי להעצים את כוחה. היא שוחררה מהחיל עם לכידתה של אדארה בידי קרונה.
קייל ריינר (מסקטור 2814) - כאשר שומר היקום העריק קרונה שיגר מתקפה על אואה והשיב את פאראלקס לתוך סוללת הכוח הראשית, ריינר נאלץ להסיר את טבעת הכוח הירוקה שלו ובכך להימנע מזיהום בידי הטומאה הצהובה. מאוחר יותר, ג'ורדן נותן לו אפשרות בחירה לטבעת כוח נוספת לצורך לחימה בקרונה, וריינר בוחר בטבעת הכוח הכחולה של סיינט ווקר. אולם, משום שטבעת הכוח לא בחרה במשתמש זה, ריינר אינו מסוגל לשלוט בכוחה. משום שלטבעת הכוח הכחולה קיימות מספר מועט של יכולות ללא טבעת כוח ירוקה בנמצא, ריינר לא היה יכול עשות הרבה. לרוע המזל, טבעות כוח כחולות מסוגלות להטעין טבעות כוח ירוקות לתפוקה מלאה, ומשום שהפקחים הירוקים היחידים שהיו בקרבתו היו נתונים לשליטתו של קרונה, ריינר הטעין את טבעותיהם של יריביו, למעשה.
שבועת חיל הפקחים הכחולים

כאשר הם טוענים את טבעת הכוח שלהם, חברי חיל הפקחים הכחולים מדקלמים את השבועה הבאה:
| --- | --- |
   בביעותו של יום, בזעמו של ליל, בלבבות שלמים, נשמותינו עושות חיל, כשהכל נראה אבוד במלחמת האור, הסתכלו לכוכבים, כי קורנת היא התקווה לבעור!  — גאנטת וסאיד, Green Lantern Vol.4 #36, דצמבר 2008 :    In fearful day, in raging night, With strong hearts full, our souls ignite,  When all seems lost in the War of Light, Look to the stars - For hope burns bright
כוחות ויכולות

לכל הפקחים הכחולים טבעות כוח כחולות המונעות בידי רגש התקווה. בשעה שתקווה היא הרגש החזק ביותר מכל שבעת הרגשות בספקטרום הרגשי, פקחים כחולים צריכים לשהות בסביבתם של פקחים ירוקים כדי להשתמש בשיא כוחם, אחרת הם מסוגלים לבצע יכולות בסיסיות ביותר של תעופה והפקת שדה כוח. בקרבתה של טבעת כוח ירוקה, טבעת הכוח הכחולה מקבלת את היכולות של הירוקה, נוסף ליכולות הבלעדיות רק לה כמו ריפוי והחלמת איברים פצועים. טבעת כוח כחולה יכולה להשפיע לשלילה על ביצועיהן של טבעות כוח המנוגדות לה בספקטרום הרגשי. היא יכולה לטהר את השפעותיה המזיקות של טבעת הכוח האדומה, לחסום את יכולות הגנבה של טבעות הכוח הכתומות וכן לרוקן את הכוח מטבעות כוח צהובות. טבעת כחולה מסוגלת להטעין טבעת ירוקה לתפוקה מלאה, אך יש בכך חיסרון, כיוון שקרבה לסוללת הכוח הראשית הכחולה יכולה לגרום לטבעות כוח ירוקות להתפוצץ מרוב אנרגיה טעונה.
הערות שוליים

↑  Green Lantern: Sinestro Corps Special #1, August 2007
↑  Green Lantern Vol.4 #23, November 2007
↑  Final Crisis: Rage of the Red Lanterns #1, October 2008
1 2  Green Lantern Vol.4 #36, January 2009
↑  Green Lantern Vol.4 #37, February 2009
↑  Green Lantern Vol.4 #39, April 2009
↑  Green Lantern Vol.4 #40, May 2009
↑  Green Lantern Vol.4 #41, June 2009
↑  Green Lantern Vol.4 #42, July 2009
↑  Green Lantern Vol.4 #45, August 2009
↑  Green Lantern Vol.4 #47, August 2009
↑  Green Lantern Vol.4 #48, January 2010
↑  Blackest Night #6, December 2009
↑  Blackest Night: The Flash #2, January 2010
↑  Green Lantern Vol.4 #52, March 2010
↑  Green Lantern Corps Vol.2 #58, March 2011
↑  Green Lantern Corps Vol.2 #60, May 2011
↑  Green Lantern: New Guardians #2, October 2011
↑  Green Lantern: New Guardians #3, November 2011
↑  Green Lantern: New Guardians #5, January 2012
↑  Blackest Night: Tales of the Corps #1, September 2009
↑  Green Lantern Vol.4 #38, March 2009
↑  Green Lantern Vol.4 #60, December 2010
↑  Green Lantern Corps Vol.2 #59, April 2011
ערב פסח שחל בשבת

ערב פסח שחל בשבת מתרחש כאשר י"ד בניסן חל בשבת, וליל הסדר נערך במוצאי שבת. למצב זה יש מספר היבטים הלכתיים לגבי שבת זו וליל הסדר שלאחריה.
שכיחות

בלוח השנה העברי הקבוע מאורע זה קורה לכל היותר בהפרשים של 3 שנים ולכל הפחות בהפרשים של 20 שנים, בסך הכל בכ-11.5% מכלל השנים. גם בזמן שבית המקדש היה קיים מאורע זה לא היה רגיל, ייתכן שבכוונה היו מעברים את השנה או ממלאים או מחסרים את חודש אדר כדי למנוע מערב פסח לחול בשבת. במאתיים השנים ה'ת"ש–ה'תת"ק חל ערב פסח בשבת 21 פעמים, בשנים: ה'תש"י, ה'תשי"ד, ה'תשל"ד, ה'תשל"ז, ה'תשמ"א, ה'תשנ"ד, ה'תשס"א, ה'תשס"ה, ה'תשס"ח, ה'תשפ"א, ה'תשפ"ה, ה'תת"ה, ה'תת"ח, ה'תתי"ב, ה'תתל"ב, ה'תתל"ה, ה'תתל"ט, ה'תתנ"ט, ה'תתס"ג, ה'תתפ"ג, ה'תת"צ.
שינויים בערב פסח

כאמור, כאשר חל ערב פסח בשבת, ישנם מספר שינויים משאר השנים, חלקם נוגעים לזמן שבית המקדש קיים, וחלקם נוגעים גם לימינו: